  Наталья Тетерина 27-тӥ инвожолы Удмуртиысь 9 сюрс 635 адями лемтэй мертчиськемен эмъяськонниосы вазиськиз, 2 сюрс 13-ез соос пӧлысь — пиналъёс, ивортэ Роспотребнадзорлэн элькунъя управлениезлэн пресс-службаез.  18-тӥ инвожолы тодэтъёсын ӵошатыса, шуге шедемъёслэн лыдзы 1 сюрс 418 адямилы йылӥз. Лемтэй мертчиськон учыръёс тужгес трос пусъемын Ижкарын (4 сюрс 736), Можгаын (750), Воткаын (694), Шаркан (296), Ува (255), Кез (250), Эгра (191), Якшур – Бӧдья (187) ёросъёсын. Ар кутсконысен 6 сюрс 33 лемтэй энцефалитлы эскеремын, со пӧлысь 187 (куинь процент) нымы-кибы черламын. 4 сюрс 586 лемтэй боррелиозлы эскеремын, со пӧлысь 1 сюрс 784 лемтэй (38,9 процентэз) та висёнэн черламын. Пусъемын, лемтэйёс нюлэсын, сад-бакчаосын, шайвылъёсын, озьы ик чорыган дыръя ӵемгес мертчисько.  Роспотребнадзор тодэ вайытэ, лемтэй энцефалитлэсь тужгес оскымон утиськон — вакцинация 27-тӥ инвожолы энцефалитлэсь прививка элькунысь 45 сюрс 522 адямилы пуктэмын, со пӧлысь 24 сюрс 956-ез — 14 аресозь пиналъёс. Тегъёс: Мерлык Ижкар Удмуртия Тазалык лемтэй тазалыкезутён  